2010/0252 (COD)

SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s

stališčem Sveta o sprejetju sklepa Evropskega parlamenta in Sveta o uvedbi večletnega programa za politiko radiofrekvenčnega spektra

1. Ozadje

Datum predložitve predloga Evropskemu parlamentu in Svetu (dokument COM(2010) 471 konč. – 2010/0252 COD): || 20. september 2010

Datum mnenja Evropskega ekonomsko-socialnega odbora: || 16. februar 2011

Datum stališča Evropskega parlamenta, prva obravnava: || 11. maj 2011

Datum predložitve spremenjenega predloga: || 11. maj 2011 SP (2011)5858

Datum sprejetja stališča Sveta: || 13. december 2011

2. Cilj predloga Komisije

Predlagani program za politiko radiofrekvenčnega spektra (v nadaljnjem besedilu: PPRS) na podlagi člena 114 PDEU je odgovor na poziv Parlamenta in Sveta v členu 8a(3) Okvirne direktive 2002/21/ES, kot je bila spremenjena z Direktivo 2009/140/ES, k predstavitvi zakonodajnega predloga za uvedbo večletnega programa, v katerem so določene usmeritve politik in cilji za strateško načrtovanje in harmonizacijo uporabe spektra.

PPRS odraža, kako pomembni sta razpoložljivost in učinkovita uporaba spektra na notranjem trgu elektronskih komunikacij in drugih področjih politik EU, kot so promet, raziskave, opazovanje Zemlje, sistemi satelitske navigacije, zaščita okolja ter boj proti globalnemu segrevanju. PPRS je del Digitalne agende Komisije za Evropo in prispeva k strategiji Evropa 2020 za pametno, trajnostno in vključujočo rast, saj je spekter bistvenega pomena za digitalno družbo, hitre brezžične storitve, gospodarsko okrevanje, rast, visokokakovostna delovna mesta in dolgoročno konkurenčnost EU. Akt za enotni trg obenem poziva Parlament in Svet, naj predlog brez odlašanja sprejmeta.

S PPRS bo uveden postopek za določitev, kako lahko uporaba spektra prispeva k doseganju ciljev EU ter čim bolj poveča družbene, gospodarske in okoljske koristi. Program temelji na regulativnih načelih EU za elektronske komunikacijske in Odločbi o radijskem spektru (676/2002/ES), v njem pa so ponovno potrjena načela, ki se uporabljajo za vse vrste uporabe spektra, določeni so cilji pobud EU ter navedene dejavnosti, ki jih je treba začeti izvajati.

3. Pripombe k stališču Sveta

Stališče Sveta na prvi obravnavi je rezultat kompromisa, ki je bil dosežen po neformalnih pogajanjih med Svetom, Evropskim parlamentom in Komisijo, ki so vrh dosegla na neformalnem pogovoru vseh treh strani 24. oktobra 2011, potrjen pa je bilo z izmenjavo pisem med sozakonodajalci.

Kompromis vključuje:

· jasno zavezo, da se do 1. 1. 2013 zaključi postopek odobritve za že harmonizirani spekter, vključno s frekvenčnim pasom 800 MHz;

· učinkovit mehanizem popisa na podlagi izvedbenih ukrepov Komisije ter jasno določene roke za sprejetje takih ukrepov;

· izrecen cilj, da se na podlagi popisa do leta 2015 določi najmanj 1200 MHz spektra za brezžične širokopasovne komunikacije;

· zavezo, da se na podlagi zahtev glede zmogljivosti prouči potreba po nadaljnjem spektru za brezžične širokopasovne komunikacije;

· sredstvo za zagotovitev konkurence pri uporabi spektra, zlasti za storitve elektronskih komunikacij;

· razvoj pobud politike za skupinsko in deljeno rabo spektra;

· določbo za okrepljeno usklajevanje na ravni EU pri mednarodnih pogajanjih o spektru;

· zavezo, da se razvijejo pobude politik glede potreb po spektru v drugih sektorjih notranjega trga in politikah EU, vključno s prihrankom energije, opazovanjem in spremljanjem Zemlje, javno varnostjo in zaščito, brezžičnimi mikrofoni ter internetom stvari (Internet of Things).

Komisija zato lahko sprejme stališče Sveta, ker odraža doseženi kompromis, ter ob upoštevanju pomembnosti zadeve, kratkih rokov v osnutku sklepa in potrebe po takojšnji uveljavitvi slednjega poziva Parlament, naj prav tako čim prej sprejme stališče Sveta brez sprememb.

Komisija je podala tudi tri izjave (glej spodaj) na zapisnik zasedanja Sveta z dne 13. decembra 2011, v katerih je pojasnila svoje stališče o nekaterih posebnih določbah.

4. Sklep

Komisija podpira stališče Sveta, obenem pa podaja tri spodaj navedene izjave in poziva Parlament, naj v skladu s kompromisom, doseženim 24. oktobra 2011, čim prej potrdi stališče Sveta brez sprememb, da se omogoči čimprejšnji začetek veljavnosti sklepa.

5. Enostranske izjave, podane s strani Komisije na zapisnik zasedanja Sveta z dne 13. decembra 2011.

(1) O vključitvi omembe Skupine za politiko radijskega spektra (RSPG) v členu 9.2:

„Komisija ugotavlja, da mora na podlagi člena 9.2 v največji meri upoštevati stališča Skupine za politiko radijskega spektra (RSPG), preden sprejme izvedbene akte v zvezi s popisom. Komisija meni, da glede izvedbenih aktov ni drugih postopkovnih zahtev, razen tistih, ki so določene v členu 291 PDEU. Skupino RSPG je ustanovila Komisija sama, da bi lahko uporabljala njene nasvete in strokovno znanje, kar bo Komisija počela tudi v prihodnje, ker meni, da skupina opravlja pomembno svetovalno vlogo in zagotavlja dragocen prispevek v zadevah politike, vendar se mora Komisija po lastni presoji posvetovati s skupino, kadar se ji to zdi potrebno.“

(2) O členu 10.1 glede mednarodnih pogajanj:

„Komisija potrjuje, da sklicevanje na „pristojnost držav članic“ razume kot sklicevanje na pristojnost, ki ni dodeljena Evropski uniji. Opozarja tudi, da se Pogodbi še naprej v celoti uporabljata, po potrebi vključno s členom 218(9) PDEU.“

(3) O postopku sprejetja izvedbenih aktov za člen 13.2:

„Komisija poudarja, da je sistematično sklicevanje na točko (b) drugega pododstavka odstavka 4 člena 5 v nasprotju s črko in duhom Uredbe 182/2011. Ta določba se uporablja samo, če obstaja posebna potreba po odmiku od načelnega pravila, po katerem Komisija lahko sprejme osnutek izvedbenega akta, kadar ni izdano mnenje. Ker gre pri točki (b) drugega pododstavka za izjemo od splošnega pravila iz člena 5(4), se njena uporaba ne more šteti za „diskrecijsko pravico“ zakonodajalca, ampak jo je treba razlagati restriktivno in njeno uporabo utemeljiti.“

* * *